open-index/open-wikipedia-markdown huggingface dataset:
Замэчак

**Замэчак** у Заслаўі — помнік археалогіі Х—ХІ стст., месца, дзе паводле падання жыла Рагнеда з сынам Ізяславам.

## Гісторыя 
Умацаванні гарадзішча ўзведзены ў адзін прыём у Х—ХІ стст., яны самы старажытны помнік Заслаўя.

Магчыма, тут у жыла Рагнеда з сынам Ізяславам, пасля разводу з кіеўскім князем Уладзімірам. Паводле падання, на самім гарадзішчы мог быць манастыр, дзе паводле гэтага ж падання апошнія гады жыла Рагнеда як манахіня. Ёсць легенда, што тут яна і пахавана, аднак археалагічныя даследаванні не пацвярджаюць гэтага факту.

Археалагічныя даныя паказваюць, што ў ХII ст. гарадзішча ўжо пакінулі насельнікі.

У пачатку ў цэнтры Замэчка ў 1990-х быў пабудаваны помнік «Тысячагоддзе праваслаўнай царквы на Беларусі».

## Апісанне 
Гарадзішча размяшчаецца на ўзгорку над абалонай ракі Чарніцы і з трох бакоў абмежавана далінаю рэчкі і дрыгвой. Пляцоўка Замэчка, амаль круглая па форме з дыяметрам 70—74 метры па перыметры, абведзена валам і ровам. Вал не меў унутраных драўляных канструкцый, пры гэтым дасягае ў вышыні ад падножжа рова 6,5 метраў, на версе меў абарончую сцяну, а на схіле вала драўляны паркан з нахіленых калоў. Паводле археалагічных даследаванняў, выявілася, што вялікая частка жыхароў Замэчка былі ваярамі, што дало падставы лічыць гарадзішча збудаваннем з выразнымі мілітарнымі функцыямі.

## Літаратура 
* Заяц, Ю. А. Заславль X—XVIII веков. Минск, 1987.

## Спасылкі 
* www.radzima.org

Катэгорыя:Славутасці Заслаўя
Катэгорыя:Гісторыя Заслаўя
Катэгорыя:Гарадзішчы Мінскага раёна
Стаячае возера

**Стая́чае во́зера** — возера ў Чачэрскім раёне Гомельскай вобласці Беларусі, у басейне ракі Сож, за 5 км на поўдзень ад горада Чачэрск, каля вёскі Сярэднія Малынічы.

Плошча паверхні 0,42 км². Даўжыня 1 (1,07) км, найбольшая шырыня 0,5 (0,8) км. Даўжыня берагавой лініі 2,5 (3,25) км. Найбольшая глыбіня 12,5 м, сярэдняя — 3,86 м. Аб’ём вады ў возеры 1,58 млн м³. Плошча вадазбору 5,25 км². Схілы катлавіны вышынёй да 5 м (на захадзе да 10 м, на ўсходзе 16—18 м), разараныя. Берагі вышынёй да 0,5 м. Дно выслана сапрапелем, каля берагоў пясчанае.

У возеры водзяцца шчупак звычайны, акунь, карась і інш.

## Літаратура 
* 
* 
* 

## Спасылкі 
* Общая характеристика озёр Гомельской области // Справочник «Водные объекты Республики Беларусь»  
* Морфометрические параметры озёр Гомельской области // Справочник «Водные объекты Республики Беларусь»  

Катэгорыя:Азёры Чачэрскага раёна
Катэгорыя:Басейн Сажа
Дзяніс Юр’евіч Коўба

**Дзяніс Юр’евіч Коўба** (, , Беларуская ССР — , ) — беларускі футбаліст (паўабаронца) і трэнер. Выступаў за нацыянальную зборную Беларусі (2002—2007).

## Кар’ера 
Маці — беларуска, бацька — украінец. Пачаў гуляць у футбол у Віцебску. Пасля дзіцяча-юнацкай спартыўнай школы віцебскага «Лакаматыва» гуляў спачатку за дубль, а потым і за асноўны склад каманды. Па парадзе бацькі ў 1998 годзе Коўба з’ехаў ва Украіну, у кіраваградскую «Зорку», выступала тады ў вышэйшай лізе ўкраінскага чэмпіянату.
 
У канцы чэрвеня 2000 года самарскія «Крылы Саветаў» заключылі з Коўбам двухгадовы кантракт. 27 чэрвеня ён правёў за «Крылы» свой першы матч, выйшаўшы на 75 хвіліне сустрэчы з «Аланіяй» ва Уладзікаўказе замест Сяргея Ігнашэвіча.
 
10 сакавіка 2007 года Дзяніс Коўба правёў свой 200-ы матч у складзе «Крылаў Саветаў» (ва ўсіх спаборніцтвах), якім стала гульня 1-га тура чэмпіянату Расіі супраць падмаскоўных «Хімкаў».
 
30 верасня 2007 года ў гульні 25-га тура ў Маскве з «Дынама» згуляў за «Крылы Саветаў» 188 матч у чэмпіянатах Расіі і стаў аднаасобным рэкардсменам самарскага клуба па гэтым паказчыку.
 
29 ліпеня 2009 года Коўба перайшоў у чэшскую «Спарту», з якой стаў чэмпіёнам Чэхіі. Пазней вярнуўся ў «Крылы Саветаў».

20 снежня 2011 года пакінуў самарскі клуб у сувязі з заканчэннем кантракта. У 2012 годзе гуляў за «Александрыю» і «Хімкі», пасля чаго завяршыў кар’еру.

У сакавіку 2013 года стаў трэнерам-селекцыянерам «Крылаў Саветаў». У другой палове 2017 года вярнуўся ў Беларусь, арганізаваўшы з Віталем Булыгам дзіцячую школу ў Мінску.

У студзені 2018 года ўвайшоў у трэнерскі штаб «Віцебска». У студзені 2020 года перайшоў на пасаду галоўнага трэнера дубля віцебскага клуба, у 2021 годзе зноў далучыўся да штабу асноўнай каманды. Пакінуў «Віцебск» у ліпені 2021 года. У 2021 годзе ў якасці аматара выступаў таксама за клуб «Гарадоцкія львы» ў Другой лізе.

У лістападзе 2021 года апынуўся ў рэанімацыі маскоўскай інфекцыйнай бальніцы № 2 з дыягназам COVID-19. Памёр 18 лістапада 2021 года.

## Крыніцы 
## Спасылкі 
* Профіль на афіцыйным сайце самарскіх «Крылаў Саветаў»  

Катэгорыя:Футбалісты Беларусі
Катэгорыя:Ігракі зборнай Беларусі па футболе
Катэгорыя:Ігракі ФК Гарадоцкія львы
Катэгорыя:Ігракі ФК Хімкі
Катэгорыя:Ігракі ФК Александрыя
Катэгорыя:Ігракі ФК Крылы Саветаў Самара
Катэгорыя:Ігракі ФК Спарта Прага
Катэгорыя:Ігракі ФК Зорка Крапыўныцкы
Катэгорыя:Ігракі ФК Лакаматыў Віцебск
Катэгорыя:Футбольныя трэнеры Беларусі
Катэгорыя:Памерлі ад каранавіруснай інфекцыі COVID-19
Закон Стокса

[thumb|right|200px|Лініі абцякальнага патоку, [Лабавое супраціўленне, аэрадынаміка)|лабавое супраціўленне *F*d, сіла цяжару *F*g.]]
У 1851 Джордж Стокс атрымаў вызначэнне для сілы трэння (таксама завецца сілай лабавога супраціўлення), якая дзейнічае на сферычныя аб'екты з вельмі маленькімі лікамі Рэйнальдса (напр., вельмі маленькія часціцы) у неабмежаванай вязкай вадкасці, рашаючы ураўненне Наўе — Стокса:
: F = 6 \pi r \eta v \,

дзе
:* *F* — сіла трэння, якая завецца таксама сілай Стокса,
:* *r* — радыус сферычнага аб'екта,
:* *\eta* — дынамічная вязкасць вадкасці,
:* *v* — хуткасць часціцы.

Калі часціцы падаюць у вязкай вадкасці пад дзеяннем ўласнай вагі, то ўсталяваная хуткасць дасягаецца, калі гэта сіла трэння разам з сілай Архімеда дакладна ўраўнаважваецца сілай гравітацыі. Выніковая хуткасць раўняецца

: V_s = \frac{2}{9}\frac{r^2 g (\rho_p - \rho_f)}{\mu}

дзе
:* *Vs* — усталяваная хуткасць часціцы (м/с) (часціца рухаецца ўніз, калі \rho_p>\rho_f, і зверх, калі\rho_p),
:* r — радыус Стокса часціцы (м),
:* *g* — паскарэнне вольнага падзення (м/с²),
:* *&rho;p* — шчыльнасць часціц (кг/м³),
:* *&rho;f* — шчыльнасць вадкасці (кг/м³),
:* \mu — дынамічная вязкасць вадкасці (Па с).

## Літаратура 
* 

Катэгорыя:Гідрадынаміка
Катэгорыя:Вісказіметрыя
Маргарыта Мікалаеўна Турава

**Маргарыта Мікалаеўна Ту́рава** (, , Беларуская ССР) — беларуская лёгкаатлетка, якая выступае ў спартыўнай хадзе. Майстар спорту Беларусі міжнароднага класа (2000). Малодшая сястра Алесі Туравай, чэмпіёнкі Еўропы 2006 года ў бегу на 3000 м с/п.

Скончыла ў 2000 годзе Мінскае абласное вучылішча алімпійскага рэзерву. Сярэбраны прызёр чэмпіяната свету (2005), чэмпіёнка Еўропы (2006) і бронзавы прызёр чэмпіяната Еўропы (2001) сярод моладзі, пераможца Кубка свету (2006) па спартыўнай хадзьбе на 20 км. Сярэбраны прызёр чэмпіяната Еўропы (1999) сярод юніёраў ў спартыўнай хадзьбе на 10 км.

## Дасягненні 
* Алімпійскія гульні 2004 — 4-е месца
* Пераможца серыі Гран-пры-2005
* Сярэбраная медалістка чэмпіянату свету-2005
* Пераможца Кубка свету-2006
* Чэмпіёнка Беларусі-2006

## Літаратура 
* 

## Спасылкі 
* Рыта Турава на Алімпійскіх гульнях  

Катэгорыя:Лёгкаатлеты на летніх Алімпійскіх гульнях 2004 года
Катэгорыя:Лёгкаатлеты на летніх Алімпійскіх гульнях 2008 года
Катэгорыя:Чэмпіёны Еўропы па лёгкай атлетыцы
Катэгорыя:Спартыўныя хадакі Беларусі
Катэгорыя:Майстры спорту Беларусі міжнароднага класа
Столінскі дзяржаўны аграрна-эканамічны каледж

**Столінскі дзяржаўны аграрна-эканамічны каледж** — заснаваны ў 1940 годзе ў г.Столін як сельскагаспадарчы тэхнікум, з 1997 года сучасная назва. Прымае асоб з базавай і сярэдняй адукацыяй. Навучанне завочнае і дзённае.

## Гісторыя 
Быў створаны ў 1940 годзе ў выглядзе **Столінскай сельскагаспадарчай школы паляводаў і рахункаводаў**. У 1953 годзе школа была рэарганізавана ў **сельскагаспадарчы тэхнікум**. У тэхнікуме прадугледжвалася падрыхтоўка бухгалтараў сярэдняга звяна для калгасаў вобласці. З 1965 года пачалася падрыхтоўка кадраў па спецыяльнасці «Планаванне і ўлік у сельгасвытворчасці», з 1990 года па спецыяльнасці «правазнаўства», а з 2004 года па спецыяльнасці «Камерцыйная дзейнасць». 15 красавіка 1997 года Столінскі сельскагаспадарчы тэхнікум пераўтвораны ў **аграрна-эканамічны каледж**, а 4 ліпеня 2001 г. у **Столінскі дзяржаўны аграрна-эканамічны каледж**.

## Музей 
На базе навучальнай установы дзейнічае музей каледжа.

У 1967 годзе пры кабінеце гісторыі Столінскага сельскагаспадарчага тэхнікума быў створаны клуб «Чырвоны гваздзік». Сіламі членаў клуба пад кіраўніцтвам настаўніка гісторыі Г. С. Зуева быў створаны музей. Г. С. Зуеў на працягу доўгага часу з’яўляўся яго кіраўніком.

Музей займае 4 пакоі, у якіх размешчаны дакументы, фотаздымкі, памятныя знакі, кнігі, пісьма, якія расказваюць аб гісторыі сельскай гаспадаркі і каледжа.

## Спецыяльнасці 
У каледжы вядзецца падрыхтоўка па спецыяльнасцях:

* «Бухгалтарскі ўлік, аналіз і кантроль»
* «Правазнаўства»
* «Аперацыйная дзейнасць у лагістыцы»
* «Эканоміка і арганізацыя вытворчасці»
* «Праграмнае забеспячэнне інфармацыйных тэхналогій»

## Літаратура 
* 
* Республика Беларусь : энциклопедия : [в 7 т.]. — Минск, 2008. — Т. 7. — С. 121.

Катэгорыя:Столін
Катэгорыя:Каледжы Беларусі
Катэгорыя:Каледжы паводле алфавіта
Катэгорыя:Навучальныя ўстановы  Брэсцкай вобласці
Катэгорыя:1940 год у Беларусі
Стоп-кран

thumb|right|Стоп-кран плацкартнага вагона
**Стоп-кран** (кран экстранага тармажэння) — кампанент сістэмы тармазнога абсталявання чыгуначнага вагона, прызначаны для прывядзення тармазоў у дзеянне ў выпадку крайняй неабходнасці з мэтай экстранага спынення цягніка. Устанаўліваецца ў даступных для абслуговаючага персаналу і пасажыраў месцах: тамбурах, у пасажырскім памяшканні вагона.
 
Для прадухілення націску (зрыву) стоп-крана без уважлівай прычыны заканадаўствам многіх краін прадугледжаны грашовыя штрафы, а самі стоп-краны, як правіла, пламбуюцца.

## Стоп-краны ў Расіі 
Пры адкрыцці стоп-крана робіцца выпуск паветра з тармазной магістралі цягніка. Пры гэтым прыводзяцца ў дзеянне тармазы састава. Машыніст не можа дыстанцыйна закрыць або адключыць стоп-кран у пазбяжанне паўторнага дзейнічання.

## Літаратура 
* 

## Спасылкі 
Катэгорыя:Чыгуначны транспарт
Катэгорыя:Тармазы чыгуначнага рухомага састава
Стоўн

**Стоўн** — англійскае прозвішча.

## Вядомыя носьбіты 
* Ірвінг Стоўн — амерыканскі пісьменнік
* Олівер Стоўн — амерыканскі кінарэжысёр, сцэнарыст і прадзюсар
* Рычард Стоўн — англійскі вучоны-эканаміст
* Шэран Стоўн — амерыканская актрыса
* Эма Стоўн — амерыканская актрыса

## Гл.таксама 
* Стоўнхендж
Сток-он-Трэнт

**Сто́к-он-Трэ́нт** () — горад і ўнітарная адзінка ў Англіі, у цырыманіяльным графстве Стафардшыр.
 
Насельніцтва — 238,3 тыс. жыхароў (2005).
 
Горад сфарміраваны ў 1910 годзе з 6 гарадоў (Stoke-upon-Trent, Hanley, Tunstall, Burslem, Longton і Fenton) і мноства вёсак. Атрымаў назву па горадзе Stoke-upon-Trent, бо ў гэтай частцы знаходзіліся адміністрацыя і галоўны чыгуначны вакзал. Сток-он-Трэнт з’яўляецца цэнтрам ганчарнага вытворчасці.
 
Штогод з 25 па 28 кастрычніка ў горадзе праводзіцца піўны фестываль.

## Насельніцтва 
## Гарады-пабрацімы 
*  Эрланген, Германія.
*  Лімож, Францыя.

## Выбітныя ўраджэнцы і жыхары 
* Робі Уільямс, спявак

## Літаратура 
* 
* 
* 
* 
* 

## Спасылкі 
* Афіцыйны сайт савета ўнітарнай адзінкі

Катэгорыя:Унітарныя адзінкі Англіі
Катэгорыя:Гарады Англіі
Стоўпня (Рагачоўскі раён)

**Сто́ўпня** (, ) — аграгарадок у Рагачоўскім раёне Гомельскай вобласці Беларусі. Цэнтр Стаўпнянскага сельсавета.

## Геаграфія 
Знаходзіцца за 39 кіламетраў на паўднёвы ўсход ад Рагачова, за 82 кіламетры ад Гомеля, за 18 кіламетраў ад чыгуначнай станцыі Салтанаўка.

## Насельніцтва 
* 470 жыхароў, 152 двары (2001)

## Інфраструктура 
* Сярэдняя школа
* Палац культуры
* Бібліятэка
* Аддзяленне сувязі

## Памятныя мясціны 
* Магіла савецкіх воінаў і партызан

## Літаратура 
* 
* 

## Спасылкі 
Катэгорыя:Стаўпнянскі сельсавет
Катэгорыя:Населеныя пункты Рагачоўскага раёна
Рычард Стоўн

**Сэр Джон Рычард Нікалас Стоўн** (; ,  — , ) — англійскі вучоны-эканаміст. Лаўрэат Нобелеўскай прэміі па эканоміцы (1984) «за наватарскую працу ў галіне стварэння сістэмы нацыянальных рахункаў». Прэзідэнт Эканаметрычнага таварыства (1955).

Скончыў Кембрыджскі ўніверсітэт у 1935 годзе. Працаваў у ім з 1945 года, з 1955 года — прафесар.

## Асноўныя творы 
* «Аналіз рыначнага попыту» (The Analysis of Market Demand, 1945);
* «Матэматычныя мадэлі ў эканоміцы і іншыя эсэ» (Mathematical Models in Economy and other Essays, 1970).

## Літаратура 
* 

Катэгорыя:Вучоныя Кембрыджскага ўніверсітэта
Катэгорыя:Лаўрэаты Нобелеўскай прэміі па эканоміцы
Катэгорыя:Эканамісты XX стагоддзя
Страбаскоп

thumb|Страбаскапічная выява скачкоў мяча, частата 25 кадраў у секунду.
**Страбаско́п** (ад  — «кружэнне», «бязладны рух» і σκοπέω — «гляджу») — дэманстрацыйная альбо кантрольна-вымяральная прылада, якая дазваляе хутка прайграваць паўторныя яркія светлавыя імпульсы. Першапачаткова была цацкай.

Часта выкарыстоўваецца на вечарынках, дыскатэках і канцэртах.

Музычны страбаскоп — адзін з варыянтаў святлодынамічнай ўстаноўкі для дыскатэкі, які выкарыстоўвае ўспышкі з рознай частатой імпульснай лямпы.

Таксама страбаскоп — прылада для назірання хуткіх перыядычных рухаў, дзеянне якога заснавана на страбаскапічным эфекце.

## Літаратура 
* 

Катэгорыя:Аптычныя прыборы
Катэгорыя:Тэхналогіі кіно і відэа
Катэгорыя:Цацкі
Катэгорыя:Абсталяванне для псіхалагічных даследаванняў
Столінскі краязнаўчы музей

**Столінскі краязнаўчы музей** — музей у горадзе Столін. Створаны ў 1954 годзе па ініцыятыве і на аснове збораў краязнаўца Б. В. Міралюбава, адкрыты ў 1955 годзе. Плошча экспазіцыі 206 м², больш 11,7 тысяч экспанатаў асноўнага фонду. Экспазіцыя размяшчаецца ў шасці залах, ёсць два фондасховішчы.

Першым кіраўніком музея была Вера Мацвееўна Очкіна, першым навуковым супрацоўнікам — Яўстафій Юльянавіч Высоцкі. За час дзейнасці музея змянілася 3-ы стацыянарныя экспазіцыі. Дырэктар музея станам на 2016 год — Святлана Вярэніч.

Музей знаходзіцца ў былым радзівілаўскім сядзібным парку (цяпер парк «Манькавічы»), куды пераехаў у 1970 годзе. Каля музея складзены камяні са старажытнымі петрогліфамі, знойдзеныя пад алтарнай часткай былога столінскага касцёла Раства Багародзіцы.

## Аддзелы 
* Археалогіі
* Гісторыі
* Этнаграфіі
* Прыроды

## Філіялы 
* Музей гісторыі горада ў Давыд-Гарадку
* Музей народнай славы ў рабочым пасёлку Рэчыца
* Музей-сядзіба ганчара ў вёсцы Гарадной

## Літаратура 
* 
* 
* Музеі Беларусі = Museums of Belarus : інфармацыя аб музеях сістэмы Міністэрства культуры Рэспублікі Беларусь / [складальнікі: Сташкевіч А. Б. і інш.]. — Мінск, 2001. — С. 100.
* *Гашчук Г.* Краязнаўчаму музею — 40 // Навіны Палесся (Столін). — 1995. — 9 снеж.
* *Дабрынец С.* Якой будзе экспазіцыя // Навіны Палесся (Столін). — 1995. — 13 снеж.
* *Дульская А.* Музей сёння, або Пра тое, як знішчаюць музейныя экспанаты // Навіны Палесся (Столін). — 1997. — 22 сак.
* *Пашкавец Г.* Стваральніца раённага краязнаўчага // Навіны Палесся (Столін). — 1997. — 17 мая.

Катэгорыя:Славутасці Століна
Катэгорыя:З’явіліся ў 1954 годзе
Катэгорыя:Краязнаўчыя музеі Беларусі
Катэгорыя:Музеі Столінскага раёна
Катэгорыя:1954 год у Беларусі
Страдубка

**Стра́дубка** (, ) — аграгарадок у Лоеўскім раёне Гомельскай вобласці Беларусі. Цэнтр Страдубскага сельсавета.

## Геаграфія 
Знаходзіцца на правым беразе ракі Дняпро, за 28 кіламетраў на паўночны захад ад гарадскога пасёлка Лоеў, за 72 кіламетры ад Гомеля, за 39 км ад чыгуначнай станцыі Рэчыца.

## Насельніцтва 
* 570 жыхароў, 244 двары (2001)

## Інфраструктура 
* Сярэдняя школа
* Дом культуры
* Бібліятэка
* Аддзяленне сувязі

## Літаратура 
* 

## Спасылкі 
Катэгорыя:Страдубскі сельсавет
Катэгорыя:Населеныя пункты Лоеўскага раёна
Страбон

**Страбо́н** (; каля 64/63 да н.э. — каля 23/24 н.э.) — грэчаскі гісторык і географ.

## Біяграфія 
Нарадзіўся ў горадзе Амасья (у сучаснай Турцыі).
Атрымаў філасофскую адукацыю. Падарожнічаў па Грэцыі, Малой Азіі, Італіі, Егіпце.

## Навуковая дзейнасць 
Аўтар «Гістарычных запісак» (не захаваліся), створаных як працяг «Гісторыі» Палібія (апісаны падзеі 146—31 да н.э.), і «Геаграфіі», у якой абагульніў і супаставіў усе вядомыя на яго час звесткі па геаграфіі. 1-я і 2-я кнігі «Геаграфіі» прысвечаны матэматычнай геаграфіі, 3—10-я — Еўропе, 11—16-я — Азіі, 17-я — Афрыцы. Лічыў Гамера аўтарытэтам у галіне геаграфіі. Выкарыстоўваў лакальныя гістарычныя і геаграфічныя працы, асабліва звесткі гісторыкаў Мітрыдатавых войнаў.

У працах Страбон багаты факталагічны матэрыял па гісторыі, геаграфіі, этнаграфіі антычнага свету.

## Літаратура 
* 

## Спасылкі 
Катэгорыя:Астраномы Старажытнай Грэцыі
Катэгорыя:Гісторыкі Старажытнай Грэцыі
Катэгорыя:Географы I стагоддзя
Катэгорыя:Географы Старажытнай Грэцыі
Катэгорыя:Постаці Рымскай Грэцыі
Катэгорыя:Гісторыкі I стагоддзя
Cmp

**cmp** — параўноўвае два файлы, і калі яны адрозніваюцца, паведамляе аб першым байце і радку, дзе было выяўлена адрозненне.

Уваходзіць у пакет GNU diffutils.

## Сінтаксіс каманды 
Каманды прымае параметры ў наступным выглядзе:

 cmp OPTIONS... FROM-FILE [TO-FILE]   

Імя файла «-» пазначае стандартны ўвод. «cmp» таксама выкарыстоўвае стандартны ўвод, калі адзін з файлаў не пазначаны.

Выходны статус 0 адзначае, што адрозненняў не знойдзена, 1 — знойдзена, 2 — выяўлена памылка.

;-c
: Друкуе сімвалы, што адрозніваюцца. Паказвае кантрольныя сімвалы з дапамогай «^» і літары алфавіта, а таксама пазначае сімвалы з пазначаным вышэйшым бітам сімвалам «-M» (пазначае «мэта»).
;--ignore-initial=BYTES
: Ігнаруе ўсе адрозненні ў першых BYTES байтах уваходных файлаў. Абыходзіцца з файламі меншымі па памеру, чым BYTES байтаў, як з пустымі.
;-l
: Друкуе зрушэнне (дзесятковае) і значэнне (васьмярковае) усіх адрозніваючыхся байтаў.
;--print-char
: Друкуе ўсе адрозніваючыя сімвалы. Паказвае кантрольныя сімвалы з дапамогай «^» і літары алфавіта, а таксама пазначае сімвалы з пазначаным вышэйшым бітам сімвалам '-M' (пазначае «мета»).
;--quite ці -s ці --silent
: Нічога не друкуе; толькі вяртае выходны статус, адзначаючы, ці адрозніваюцца файлы.
;--verbose
: Друкуе зрушанне (дзесятковае) і значэнне (васмярковае) усіх дрозніваючыхся  байтаў.
;-v ці --version
: Выдае нумар версіі cmp.

## Спасылкі 
* 
* GNU diffutils

Катэгорыя:Утыліты UNIX
Стоўпня

Назву **Сто́ўпня** маюць:

## Населеныя пункты 
### Беларусь 
* Гомельская вобласць
** Стоўпня — аграгарадок у Рагачоўскім раёне
** Стоўпня 1 — вёска ў Рэчыцкім раёне
** Стоўпня 2 — вёска ў Рэчыцкім раёне
Фёдар Піліпавіч Конюхаў

**Фёдар Піліпавіч Конюхаў** (, ; нар. , сяло Чкалава, Запарожская вобласць, Украінская ССР) — расійскі падарожнік, пісьменнік, мастак, святар Украінскай праваслаўнай царквы (Маскоўскага патрыярхата).

Скончыў гарадское прафесійна-тэхнічнае вучылішча № 15 г. Бабруйска Магілёўскай вобласці (рэзчык-інкрустатар), Адэскае мараходнае вучылішча (штурман-навігатар) і Санкт-Пецярбургскую духоўную семінарыю.

…Я прыехаў у Бабруйск і падумаў, што калі мне спадабаецца, застануся. Вось і застаўся вучыцца. Я любіў хадзіць пісаць эцюды — палі, лясы. Ныралі мы ў раку Бярэзіну і даставалі адтуль мораны дуб для разьбы. Ад Бабруйска засталіся толькі светлыя ўспаміны. Прыязджаў туды ў 2009 годзе, мне там зрабілі праваслаўны крыж, які мы ўсталявалі на мыс Горн. Я забіраў яго з вучэльні. Не быў там 30 гадоў. Але зайшоў, і нічога не змянілася! Як быццам і не выязджаў. Карціны мае там, разьба, усё, што я рабіў.

 
Здзейсніў 5 кругасветных плаванняў, 17 падарожжаў праз Атлантычны акіян (адзін раз на веславой лодцы), плаванне праз Ціхі акіян на веславой лодцы ў адзіночку, кругасветны адзіночны пералёт на паветраным шары з сусветным рэкордам хуткасці. Аўтар 18 кніг і больш за 3 тыс. карцін. Заслужаны майстар спорту СССР па спартыўным турызме (1989), член Саюза мастакоў СССР, Саюза пісьменнікаў Расіі і Саюза журналістаў Расіі. 

## Спасылкі 
* Афіцыйная старонка Фёдара Конюхава
* Афіцыйны блог Фёдара Конюхава пра экспедыцыю на вёславай лодцы праз Ціхі акіян
Катэгорыя:Постаці Бабруйска
Катэгорыя:Мастакі Расіі
Катэгорыя:Мастакі СССР
Катэгорыя:Члены Саюза мастакоў Расіі
Катэгорыя:Пісьменнікі Расіі паводле алфавіта
Катэгорыя:Пісьменнікі Расіі XXI стагоддзя
Катэгорыя:Члены Саюза пісьменнікаў Расіі
Катэгорыя:Члены Саюза журналістаў Расіі
Катэгорыя:Падарожнікі Расіі
Катэгорыя:Падарожнікі СССР
Катэгорыя:Капітаны далёкага плавання
Катэгорыя:Яхтсмены Расіі
Катэгорыя:Альпіністы Расіі
Катэгорыя:Яхтсмены СССР
Катэгорыя:Альпіністы СССР
Катэгорыя:Заслужаныя майстры спорту СССР
Катэгорыя:Лаўрэаты прэміі «Свая каляіна»
Катэгорыя:Члены «Справядлівай Расіі»
Катэгорыя:Удзельнікі кругасветных вандраванняў
Катэгорыя:Святары Рускай праваслаўнай царквы
Катэгорыя:Выпускнікі Бабруйскага дзяржаўнага мастацкага каледжа імя А. Я. Ларына
Араньестад (Сінт-Эстатыус)

**Араньестад** () — адміністрацыйны цэнтр і найбуйнейшы населены пункт вострава Сінт-Эстатыус. Насельніцтва каля 1 тыс. чалавек. Заснаваны ў XVII ст. Традыцыйна падзяляецца на стары Ніжні горад уздоўж узбярэжжа, дзе захаваліся рэшткі крэпасці Оранж і кальвінісцкі касцёл XVIII ст., і сучасны Верхні горад. Аснова эканомікі — гандаль і абслугоўванне турыстаў, якія прыязджаюць з суседніх астравоў. Значную частку насельніцтва складаюць студэнты мясцовага медыцынскага ўніверсітэта.

## Насельніцтва 
## Гарады-пабрацімы 
## Спасылкі 
* Урад Сінт-Эстатыуса

Катэгорыя:Гарады Паўночнай Амерыкі
Катэгорыя:Універсітэцкія гарады
Катэгорыя:Гарады Нідэрландаў
Камсамольскі сквер (Магілёў)

**Камсамольскі сквер** — сквер ў цэнтры Магілёва, размешчаны паміж вуліцамі Лепяшынскага і Будзённага. Плошча 0,87 га. Закладзены камсамольцамі горада ў 1932 г. на месцы Шклоўскага кірмаша. Названы ў 1935 г. У 1985 г. рэканструяваны па праекце архітэктара А. Мельнікава.

Планіроўка пейзажная. Тут растуць туя заходняя, хвоя веймутава, елка канадская блакітная, бяроза бародаўчатая. У скверы дэкаратыўна-каскадны фантан.

5 верасня 2007 г. у гонар святкавання пяцігадовага юбілею Беларускага рэспубліканскага саюза моладзі на тэрыторыі сквера быў адкрыты памятны знак «Зорка БРСМ».

## Літаратура 
* 

## Спасылкі 
* Артыкул з газеты Савецкая Беларусь
* Сквер Камсамольскі на сайце CityCatalogue 

Катэгорыя:Скверы Магілёва
Катэгорыя:З’явіліся ў 1932 годзе
Катэгорыя:1932 год у Магілёве
Сквер 40-годдзя Перамогі (Магілёў)

**Сквер 40-годдзя Перамогі** — сквер у цэнтральнай частцы Магілёва. Абмежаваны вуліцамі Ленінскай, Міронава, бульварам Леніна. Аўтары праекта архітэктары М. Кабаева, А. Мельнікаў. Трапецападобны ў плане, плошчай 1,44 га. У цэнтры сквера каскадны фантан).

Памятны знак «40-гадоў Перамогі»|thumb|злева

Названы ў 1985 годзе ў гонар 40-годдзя Перамогі савецкага народа над нямецка-фашысцкімі захопнікамі ў Вялікай Айчыннай вайне; кусты — фарзіцыі, магонія падубалістая, шыпшыннікі, язміны, глогі, бэз звычайны.

## Літаратура 
* 

## Спасылкі 
Катэгорыя:Скверы Магілёва
Катэгорыя:З’явіліся ў 1985 годзе
Катэгорыя:Ленінская вуліца (Магілёў)
Катэгорыя:Вуліца Міронава (Магілёў)
Катэгорыя:Бульвар Леніна (Магілёў)
Катэгорыя:1985 год у Беларусі
Катэгорыя:Будынкі і збудаванні Яўгена Бранцава
Пячэрскі лесапарк

**Пячэрскі лесапарк** — лесапарк, які размешчаны ў паўночна-заходняй частцы Магілёва ў даліне ракі Дубравенка (прыток Дняпра), на якой штучна створана Пячэрскае возера. Назву атрымаў ад былога прадмесця Пячэрск.

У лесапарку праводзяцца агульнагарадскія святы, спартыўныя спаборніцтвы.

## Гісторыя 
Пячэрск існаваў ужо прынамсі ў сярэдзіне XIV ст. У 1532 годзе князь Аляксей Лахтыновіч надаў свой «Пячэрскі двор» каля дарогі на Магілёў Кіева-Пячэрскаму манастыру. У 1644 годзе, падчас знаходжання ў горадзе настаяцеля Кіева-Пячэрскага манастыра, вядомага асветніка архімандрыта Пятра Магілы, маёнтак Пячэрск адышоў ва ўладанне магілёўскіх праваслаўных епіскапаў і стаў іх рэзідэнцыяй. Пасля епіскапы валодалі толькі часткай цяперашняй тэрыторыі Пячэрскага парку. На ёй размяшчалася архірэйская дача, царква Святога Георгія, млын, карчма.

У XVIII ст. побач з уладаннямі Георгія Каніскага ў Пячэрску знаходзілася загарадная рэзідэнцыя каталіцкага біскупа Станіслава Богуш-Сестранцэвіча. Там ён пабудаваў двухпавярховы каменны палац, заснаваў вялікі сад з аранжарэяй, адкрыў дыванова-ткацкую і швейную фабрыкі, бровар, карчму, на Дубровенцы пабудаваў вадзяны млын. У спецыяльных пакоях палаца паказваў спектаклі прыгонны тэатр. Там жа працавала друкарня. Пасля смерці Богуш-Сестранцэвіча фабрыкі былі ліквідаваны, прыгонныя атрымалі свабоду. У 1820 г. палац перадалі пад ваенны шпіталь, у сярэдзіне XIX ст. яго з некаторымі іншымі пабудовамі набыў Магілёўскі губернскі прыказ грамадскай апекі і ў 1862 г. там размясцілі «багадзельню для інвалідаў вайны». У жніўні 1908 г. туды перавялі хворых псіхіятрычнага аддзялення губернскай бальніцы.
У 1919 г. уладанні былі нацыяналізаваны.

2 верасня 2021 года рашэннем Магілёўскага гарвыканкама быў абвешчаны заказнік мясцовага значэння «Пячэрскі». Тэрыторыя зоны складаецца з трох адасобленых зямельных участкаў, агульная плошча якіх больш 256 гектараў.
## Галерэя

Pechersk forest park 3.jpg
Pechersk forest park 4.jpg
Pechersk forest park 5.jpg
Pechersk forest park 6.jpg

## Спасылкі 
* Артыкул з газеты Беларусь Сёння
* Пячэрскі лесапарк на сайце Магілёва 

Катэгорыя:Лесапаркі Магілёва
Адлегласць

**Адлегласць** — ступень аддаленасці (у шырокім сэнсе) аб'ектаў адзін ад аднаго. Адлегласць з'яўляецца фундаментальным паняццем геаметрыі. Тэрмін часта ўжываецца ў іншых навуках і дысцыплінах: астраномія, геаграфія, геадэзія, навігацыя і інш.

## Адлегласць у матэматыцы 
Змест тэрміна *«адлегласць»* у матэматыцы звязаны з паняццем метрыкі і метрычнай прасторы.

## Адлегласць у тэхніцы 
Адлегласць паміж аб'ектамі — даўжыня адрэзка прамой, што злучае два аб'екты. Адлегласць у гэтым сэнсе з'яўляецца фізічнай велічынёй з размернасцю даўжыні, значэнне адлегласці выражаецца ў адзінках даўжыні.

## Іншыя ўжыванні 
У проксіміцы паняцце адлегласці выкарыстоўваюць для апісання асабістай прасторы чалавека.

Катэгорыя:Вымярэнне
Катэгорыя:Геаметрыя
Музеі Магілёва

## Гісторыя 
Першы музей у Магілёве адкрыўся 15 лістапада 1867 года пры Магілёўскім губернскім статыстычным камітэце. У 1879 рэарганізаваны, у 1893 створаны гісторыка-археалагічны аддзел.

У 1897 годзе ў будынку былога бернардзінскага манастыра Е. Р. Раманавым заснаваны царкоўна-археалагічны музей.

31 студзеня на базе экспанатаў царкоўна-археалагічнага і Магілёўскага музея заснаваны Магілёўскі губернскі музей (з 1938 г. Магілёўскі абласны краязнаўчы музей), у яго склад у якасці філіялаў уваходзілі Музей гісторыі атэізму і мемарыяльны музей Г. К. Арджанікідзэ.

24 снежня 1982 года ў Магілёве адкрыты філіял Нацыянальнага мастацкага музея Беларусі — мастацкі музей Бялыніцкага-Бірулі

## Спіс 
* Магілёўскі абласны краязнаўчы музей
* Магілёўскі абласны мастацкі музей
* Музей Бялыніцкага-Бірулі
* Музей этнаграфіі
* Музей гісторыі горада

## Літаратура 
* История Могилёва: Мультимедийный проект// Беляева Г. Н., СШ № 34: Разработка и дизайн МГКУП «ЦГИС», 2006—2010. DVD
* «Могилев. Энциклопедический справочник». Минск, «Белорусская советская энциклопедия», 1990.
* История Могилёвского музея
Аляксандрас Бяляўскіс

**Аляксандрас Бяляўскіс** (, , БССР) — былы латвійскі хакеіст і капітан каманды Латвіі. Гуляў за два клубы: «Дынама» Рыга, дзе пачаў кар’еру і ў ХК «Б’ёрклёвен».

## Спартыўная кар’ера гульца 
У сезонах 1981/82 — 1990/91 выступаў у вышэйшай Лізе СССР па Рыжскае «Дынама»; сярэбраны прызёр чэмпіянату СССР (1987/88), удзельнік клубных суперсерый. Уключаны ў спіс 34-х найлепшых хакеістаў сезона ў СССР (1989). У першай палове 80-х, нароўні з «Дынама», выступаў за каманду другой лігі «Латвіяс бэрзс»

У сезонах 1991/92 — 2002/03 (акрамя сезона 1994/95) выступаў за «Б’ёрклёвен» — тры сезоны правёў у Вышэйшым дывізіёне Швецыі, астатнія — у другім. У сезоне 1994/95 выступаў за каманду «Вестра Фролунда» (вышэйшы дывізіён Швецыі, затым пераходны турнір).

Выступаў за другую зборную СССР; у яе складзе ўладальнік прыза «Ленінградскай праўды» (1986, 1989). Пасля распаду СССР — шматгадовы гулец зборнай Латвіі, удзельнік Алімпійскіх гульняў (2002) і шасці чэмпіянатаў свету ў вышэйшым дывізіёне (1997—2002), а таксама трох першынстваў свету ў другім па значнасці дывізіёне — групе B (1994—1996), пераможца групы B (1996), лепшы снайпер групы B (1995 — 9 шайб).

## Спартыўная кар'ера трэнера 
У 2004 годзе — трэнер — асістэнт Курта Ліндстрома ў зборнай Латвіі. З 2004 года на трэнерскай працы ў Швецыі, працаваў з моладзевай камандай клуба «Б’ёрклёвен» (2004—2005), камандамі другога па значнасці дывізіёна (Allsvenskan) «Б’ёрклёвен» (2005—2007) і «Нючэпінг» (2007—2008), з моладзевай камандай клуба Мода (2008—2010). З ліпеня па кастрычнік 2010 года — галоўны трэнер Пермскага клуба «Молат-Прыкам’е» (ВХЛ). Пасля адстаўкі вярнуўся ў Швецыю, дзе затым які ўзначальваў каманду «Венес», у той час выступала ў 4-м па значнасці дывізіёне. У 2012—2014 гадах — галоўны трэнер беларускай каманды моладзевай хакейнай лігі «Дынама-Шыннік».

У 2014—2015 гадах — галоўны трэнер зборнай Латвіі.

Катэгорыя:Майстры спорту СССР
Катэгорыя:Хакеісты СССР
Катэгорыя:Хакеісты Латвіі
Катэгорыя:Ігракі зборнай Латвіі па хакеі
Катэгорыя:Ігракі ХК Дынама Рыга
Катэгорыя:Ігракі ХК Б’ёрклёвен
Катэгорыя:Ігракі ХК Фролунда
Катэгорыя:Хакеісты на зімовых Алімпійскіх гульнях 2002 года
Катэгорыя:Хакейныя трэнеры Латвіі
Катэгорыя:Трэнеры зборнай Латвіі па хакеі з шайбай
Катэгорыя:Трэнеры ХК Молат-Прыкам’е
Уладзіслаў I Герман

**Уладзіслаў I Герман** (; 1043 — ) — польскі князь (1079—1102), прадстаўнік дынастыі Пястаў.

## Барацьба за сталец 
Уладзіслаў I Герман быў сынам князя Польшчы Казіміра I Аднавіцеля і Дабранегі, дачкі Уладзіміра I, вялікага князя кіеўскага. У 1079 годзе ачольваў мяцеж буйной арыстакратыі супраць свайго старэйшага брата, караля Польшчы Баляслава II Смелага. Уладзіслаў дамогся змены ўлады і заняў польскі сталец.

У адрозненне ад сваіх папярэднікаў, Уладзіслаў I не быў моцным і аўтарытарным кіраўніком і поўнасцю падпарадкаваўся дыктату магнатаў. Імкнучыся да мірных адносін са Свяшчэннай Рымскай імперыяй, Уладзіслаў Герман быў гатовы на адмову ад польскай самастойнасці, якая была з цяжкасцю здабыта яго папярэднікам: ён не прыняў каралеўскага тытулу і на працягу ўсяго часу свайго кіравання менаваўся князем Польшчы. У знешняй палітыцы Уладзіслава чакала нядоля: поўным крахам скончыліся паходы ў Заходняе Памор’е. Адначасова ўзмацнілася тэндэнцыя да феадальнай раздробленасці: правінцыяльная шляхта выходзіць з-пад кантролю княжацкай улады, у войнах выкарыстоўваецца толькі апалчэнне з памежных рэгіёнаў. Сам князь трапіў пад уплыў аднаго з лідараў польскай знаці, ваеводы Сецеха.

Найбольш сепаратысцкія настроі з’явіліся ў Сілезіі. Ачольваў мясцовае дваранства старэйшы сын Уладзіслава Збігнеў. Абапіраючыся на ваенную дапамогу Чэхіі, Збігнеў захапіў у 1092 годзе Вроцлаў і стварыў у Сілезіі напаўнезалежнае княства. Ваявода Сецех, які прадстаўляў цэнтральную ўладу, змог у хуткім часе дамовіцца з Чэхіяй і ў 1096 годзе разбіць Збігнева. Аднак Уладзіслаў Герман быў вымушаны пайсці на падзел польскай дзяржавы: па дамове 1097 года, князь перадаў Збігневу частку Вялікай Польшчы, а малодшаму сыну Баляславу — Сілезію. Сам Уладзіслаў I застаўся вярхоўным князем, галоўнакамандуючым войскам польскім, кіраўніком знешняй палітыкі і дзяржаўнай адміністрацыі. Але ўжо ў 1098 годзе вайна князя са сваімі сынамі аднавілася. Збігнеў і Баляслаў змаглі разбіць войска бацькі і ў 1099 годзе прымусілі яго да новага падзелу краіны: Збігнеў атрымаў астатнюю частку Вялікай Польшчы, Куявію і Серадзка-Ленчыцкія землі, а Баляслаў — Малую Польшчу разам з Кракавам. У выніку пад уладай князя Уладзіслава засталася толькі Мазовія. Высілкамі братоў таксама быў адхілены ад улады ваявода Сецех — лідар цэнтралісцкай партыі.

## Спасылкі 
Катэгорыя:Пясты
Катэгорыя:Князі польскія
Баляслаў II Смелы

**Баляслаў II Смелы** (,  — ) — князь Польшчы з 1058 года, кароль Польшчы з 1076 года. Прадстаўнік дынастыі Пястаў, быў сынам князя польскага Казіміра I Аднавіцеля і Дабранегі, сястры Яраслава Уладзіміравіча, вялікага князя кіеўскага.

Баляслаў праводзіў знешнюю палітыку ў традыцыях свайго прадзеда, Баляслава I Храбрага. Неаднойчы ўмешваўся ва ўнутраную палітыку суседзяў, як то Венгрыі, калі ён аказваў ваенную дапамогу герцагу Беле супраць караля Андрэ I у 1057 годзе, а пазней, у 1074 годзе, дапамог Гезе скінуць са стальца караля Каламана. Абапіраючыся на саюз з Венгрыяй і Кіеўскай Руссю, Баляслаў II у 1061 годзе ўмяшаўся ў міжусобіцу ў Чэхіі, але пацярпеў паражэнне. Пасля выгнання ў 1068 годзе з Кіева вялікага князя Ізяслава, Баляслаў на наступны год здзейсніў паход на Кіеў і жорстка расправіўся з ворагамі Ізяслава.

Узмацненню міжнароднага прэстыжу польскай дзяржавы спрыяла таксама ўмяшанне Баляслава ў барацьбу за інвестытуру паміж імператарам Генрыхам IV і Папам Рымскім Рыгорам VII. Баляслаў выступіў на баку апошняга: у 1072 годзе адмовіўся плаціць даніну імператару і аб’явіў аб незалежнасці Польшчы, а ў 1074 годзе прызнаў польскую дзяржаву ленам папскага прастола. За гэта на наступны год Баляслаў атрымаў карону ад папы і стаў такім чынам каралём польскім.

У канцы 1070-х гадоў абвастрыліся ўнутраныя і знешнія праблемы Польшчы. Спробы Баляслава вярнуць да каралеўства Заходняе Памор'е поспехам не скончыліся. У 1077 годзе Баляслаў рушыў на Кіеў, бо Ізяслаў зноў страціў там уладу. Горад быў узяты, а Ізяслаў зноў стаў князем кіеўскім. Аднак, як толькі польскія войскі сышлі, супраць Ізяслава выступілі ворагі і забілі яго. Асноўная праблема была ва ўзмацненні незалежнасці польскай арыстакратыі, якую падтрымлівалі Чэхія і Свяшчэнная Рымская імперыя. Пасля катавання Баляславам біскупа кракаўскага Станіслава, якога абвінавачвалі ў здрадзе, у краіне пачаўся мяцеж магнатаў. На чале паўстання стаў малодшы брат караля Уладзіслаў I Герман. У 1079 годзе Баляслаў быў скінуты са стальца і выгнаны з Польшчы. Свой прытулак ён знайшоў у Венгрыі, дзе памёр праз два гады.

## Спасылкі 
Катэгорыя:Пясты
Катэгорыя:Каралі польскія
Катэгорыя:Князі польскія
Ружанская сінагога

**Ружа́нская сінаго́га** — былая сінагога ў Ружанах на вуліцы Якуба Коласа, 6. Помнік эклектычнай архітэктуры.

## Гісторыя 
Сінагога была збудаваная пад канец XVIII стагоддзя як копія слонімскай у маштабе 1:3.

У другой палове XIX стагоддзя побач з сінагогай была пабудаваная яўрэйская школа ў адзіным архітэктурным стылі.

Сінагога дзейнічала да 1940 года, пасля чаго была зачыненая савецкімі ўладамі. Па Другой сусветнай вайне ў будынку ешывы размяшчаліся паслядоўна склады, млын, кацельня, гараж мясцовага прадпрыемства. Будынак самой сінагогі закінуты і паступова разбураецца.

## Архітэктура 
Аднапавярховы будынак на высокім падмурку, па перыметры дэкараваны пілястрамі і карнізамі. Вокны завершаныя паўкруглымі абрамленнямі.

Унутры часткова захаваліся насценныя фрэскі і надпісы. Па цэнтры будынку ў неблагім стане біма — адна з нямногіх, што захаваліся ў Беларусі.

## Літаратура 
* 

## Спасылкі 
* Цуды Беларусі. 7 велічных сынагог, якія руйнуюцца // svaboda.org 1 лютага 2020

* Ружанская сінагога на «Радзіме майго духу»
* Ружанская сінагога на «Глобусе Беларусі»
* 

Катэгорыя:Культавыя збудаванні Ружанаў
Катэгорыя:Сінагогі Беларусі
Эклектыка

**Экле́ктыка**, таксама **эклекты́зм** ( «выбраны, адборны» ад  «выбіраю, адбіраю, абіраю»)&nbsp;— змешванне, злучэнне разнастайных стыляў, ідэй, поглядаў і г.&nbsp;д., заснаванае на іх злучэнні. Тэрмін уведзены ва ўжыванне ў II стагоддзі родапачынальнікам філасофскай школы эклектызму Патамонам. 
* Эклектыка, архітэктура — кірунак у архітэктуры, які дамінаваў у Еўропе 1830-я — 1890-я гады.
* Эклектызм, філасофія — кірунак у антычнай філасофіі, які злучае разнастайныя стылі.
* **Эклектыка** — ярка выяўленая рэканструктыўная прыхільнасць да класічных канонаў і традыцыяй у выяўленчым мастацтве, якая базуецца на ўстояных стэрэатыпах і ідэалах.
Збігнеў (князь)

**Збігнеў** (; 1070 — ?) — князь Велікапольскі, Мазавецкі і Куяўскі з 1102 па 1107 гады, сын польскага князя Уладзіслава I Германа. У 1095 годзе Збігнеў з’явіўся з войскам каля Вроцлава і вымусіў свайго бацьку зрабіць яго кіраўніком Сілезіі. У нязгодзе, што ўзнікла паміж ім і ўплывовым ваяводам Сецехам, страціў свой надзел і трапіў за краты са згоды свайго бацькі. Вызваліўшыся з няволі пры падтрымцы епіскапаў і некаторых свецкіх паноў, Збігнеў аб’яднаўся з братам Баляславам; яны разам аблажылі бацьку ў Плоцку і вымусілі выгнаць Сецеха, пакінулі бацьку Мазовію, а астатнюю краіну падзялілі паміж сабой. Пасля смерці Уладзіслава з 1102 года Збігнеў, які лічыў толькі сябе законным пераемнікам свайго бацькі, пастаянна пад’юджваў супраць Баляслава знешніх ворагаў — нямецкага імператара Генрыха V і чэхаў — і часцяком разам з імі нападаў на брата. У 1106 годзе пасля няўдалай вайны супраць брата збег у Германію. Праз тры гады Генрых V з мэтай аднаўлення ўлады Збігнева ўварваўся ў Польшчу, але атрымаў паразу. У 1111 годзе Збігнеў усё ж такі вярнуўся на радзіму, але па загаду Баляслава быў кінуты за краты і там аслеплены. Праз нейкі час памёр.

## Літаратура 
* Tymiński, «Źycie księcia Zbigniewa» (Radom, 1830).

## Спасылкі 
Катэгорыя:Князі польскія
Катэгорыя:Сілком аслепленыя
Катэгорыя:Пазашлюбнае нашчадства манархаў Польшчы
Катэгорыя:Кіраўнікі Еўропы XII стагоддзя
Катэгорыя:Нарадзіліся ў 1070 годзе
Катэгорыя:Пясты
Каша

**Каша** — страва з разваранага ў вадзе (або малацэ, булёне) збожжа злакаў (або крупаў, бабоў, бульбы) з соллю, цукрам, прыправамі, малаком, мёдам, садавіной, ягадамі або варэннем. Звычайна падаецца на сняданак. Неад’емны складнік дзіцячага харчавання.

## Беларускія стравы 
* Груца (гушча, куцця) — ячная
* Кама — гарохавая, бабовая, пазней бульбяная
* Мілта (талакно) — аўсяная
* Таўканіца (таўпеня)— бульбяная

Катэгорыя:Кулінарыя
Катэгорыя:Ежа
Сняданак

thumb|250px|Кантынентальны сняданак
**Сняданак** — назва першага прымання ежы пасля абуджэння, ці той ежы, якую ўжываюць паміж світаннем і полуднем. Склад і час ужывання сняданка розняцца па народах, краінах і рэгіёнах, але ў яго склад часта ўваходзяць вугляводы, прыкладам, крупы, таксама садавіна, гародніна і/ці зеляніна, бялкі, часам малочныя прадукты, і які-небудзь напой.

## Спасылкі 
Катэгорыя:Культура харчавання
Грэнада (востраў)

**Грэна́да** () — востраў у Карыбскім моры. Уваходзіць у склад дзяржавы Грэнада. Плошча — 280 км². Адміністрацыйна падзяляецца на 6 прыходаў.

Уваходзіць у склад архіпелага Малыя Антыльскія астравы. Мае вулканічнае паходжанне. Цэнтральную частку займае горны хрыбет. Найвышэйшы пункт — гара Святой Кацярыны (840 м). У старажытных кратэрах маецца шэраг азёр. Рэкі кароткія, імклівыя. Узбярэжжа занята невялікімі залівамі, пляжамі, а таксама мангравымі балотамі.

Клімат трапічны пасатны. Сярэдняя колькасць ападкаў — 1500 мм у год. Сухі сезон цягнецца са студзеня па май. Сярэдняя гадавая тэмпература 24 — 30° C.

У гарах захаваліся трапічныя лясы. Распаўсюджаныя жывёлы — птушкі, яшчаркі, чарапахі і г. д.

## Літаратура 
* The World Geographical Encyclopedia. / John F. McCoy, Project Editor. — Thompson Gale, 2003. P. 214—218.

Катэгорыя:Астравы Атлантычнага акіяна
Катэгорыя:Астравы Карыбскага мора
Катэгорыя:Наветраныя астравы
Катэгорыя:Астравы Грэнады
Стракаткі

**Страка́ткі** (*Zygaenidae*, або *Anthroceridae*) —  сямейства лускакрылых.

## Апісанне 
Размах крылаў да 5 см; пярэднія падоўжаныя, вузкія, заднія адносна маленькія. Афарбоўка яркая, стракатая або аднатонная, з бляскам, часам бурая. Лічынкі кароткія, тоўстыя, расліннаедныя, большасць відаў — алігафагі, кормяцца лісцем пэўных раслін (пераважна бабовых). Гемалімфа мае сінільную кіслату (магчыма, і іншыя атрутныя рэчывы), з чым звязана перасцерагальная афарбоўка.

## Распаўсюджанне 
Каля 1200 відаў. Пашыраны паўсюдна, пераважна ў тропіках. На тэрыторыі Беларусі 13 відаў, найбольш трапляецца .

## Літаратура 
* 

## Спасылкі 
* Спіс стракатак, (з. 8—11)


Катэгорыя:Сямействы насякомых
Страла

300px|right
**Страла́** — кідальны снарад для стральбы з лука, арбалета, самастрэла, духавога ружжа і некаторых кідальных машын.

Найбольш распаўсюджаная страла для лука складаецца з дрэўка, наканечніка і апярэння.

## Літаратура 
* 

Катэгорыя:Зброя паводле алфавіта
Катэгорыя:Кідальная зброя паводле алфавіта
Катэгорыя:Боепрыпасы
Катэгорыя:Стральба з лука
Катэгорыя:Лук
Стракачы

**Стракачы́** (*Cleridae*) — сямейства насякомых з атрада цвердакрылыя.

## Апісанне 
Яркія прыгожыя жукі з стракатай афарбоўкай (стракач пчаліны, або пчалажук звычайны). Даўжыня цела 3—24 (да 25) мм. Цела выцягнутае, укрытае валаскамі, часта з яркімі стракатымі надкрыламі. Галава вялікая. Вусікі з 11 членікамі. Лапкі з 5 членікамі.

## Распаўсюджанне 
Жукі-стракачы выяўленыя ў Амерыцы, Афрыцы, Еўропе, Азіі і ў Аўстраліі. Усяго ў свеце вядома каля 3500 відаў. У Паўночнай Амерыцы каля 500 відаў. На тэрыторыі Беларусі 8 відаў, часцей трапляюцца , і . Дарослых насякомых можна сустрэць на кветках парасонавых і складанакветных раслін.

Большасць дарослых стракачоў і іх лічынак — драпежнікі. Сустракаюцца некрафагі. Некаторыя віды паразітуюць у гнёздах пчол, вос, пашкоджваюць харчовыя прадукты.

## Літаратура 
* 
* Kolibáč, J. 1997(1996): *Classification of the subfamilies of Cleridae (Coleoptera: Cleroidea).* Acta Musei Moraviae, scientiae naturales (Brno), 81: 307—361.

## Спасылкі 
* Артыкулы *Roland Gerstmeier* па жуках Cleridae
* Cleridae на сайце SYNOPSIS OF THE DESCRIBED COLEOPTERA OF THE WORLD


Катэгорыя:Сямействы насякомых
Страла-змяя

**Страла́-змяя́** (*Psammophis lineolatus*) — ядавітая змяя з роду  сямейства .

Пашырана ў Цэнтральнай і Заходняй Азіі. Жыве ў пустынях і паўпустынях, трапляецца ў гарах на вышыні да 1500 м. У паўднёвых частках арэалу ўпадае ў летнюю спячку. У момант небяспекі можа здзяйсняць скачкі да 30—40 см у вышыню.

Цела тонкае. Даўжыня да 90 см. На спінным баку 4 падоўжныя цёмныя палосы на аліўкава-шэрым фоне, абмежаваныя чорным. Палосы пачынаюцца на шчытках галавы. Брушны бок белы, аднакаляровы, часам з шараватымі, карычняватымі або аліўкава-шэрымі плямамі, якія ў некаторых выпадках зліваюцца ў суцэльную палоску. Луска гладкая. Ядавітыя зубы знаходзяцца на задняй частцы верхняй сківіцы. Рухаецца змяя імкліва. Харчуецца галоўным чынам яшчаркамі, буйнымі насякомымі. Адкладвае 2—6 яек у чэрвені—ліпені. Дзіцяняты з’яўляюцца ў канцы ліпеня — жніўні.

Укус стралы-змяі для чалавека бяспечны, бо яна не можа выкарыстоўваць глыбока размешчаныя ў пашчы атрутныя зубы.

## Крыніцы 
## Літаратура 
* 
* 
* 
* Venchi, Alberto and Roberto Sindaco 2006. Annotated checklist of the reptiles of the Mediterranean countries, with keys to species identification. Part 2 -Snakes (Reptilia, Serpentes). Annali del Museo Civico di Storia Naturale «G. Doria», Genova, XCVIII: 259—364.
* Baig, KJ, Masroor, R., and Arshad, M. 2008. Biodiversity and ecology of the herpetofauna of Cholistan Desert, Pakistan. Russian Journal of Herpetology 15 (3): 193—205.

## Спасылкі 
* Стрела-змея — Psammophis lineolatus (Brandt, 1838) (= Taphrometopon lineolatum Brandt, 1838) // Экологический центр «Экосистема»™, А. С. Боголюбов 
* Стрела-змея   // Сайт нацыянальнага парка «Алтын — Эмель» (Казахстан)

Катэгорыя:Жывёлы, апісаныя ў 1836 годзе
Катэгорыя:Паўзуны Азіі
Катэгорыя:Вужовыя
Стральба кулявая

thumb
**Стральба́ кулява́я** — адзін з відаў стралковага спорту. У дадзеным відзе спорту стральба ажыццяўляецца з пнеўматычных (4,5 мм), малакаліберных (5,6 мм) і буйнакаліберных (7,62 мм для вінтовак і 7,62—9,65 мм для пісталетаў) вінтовак і пісталетаў куляй.

Падзяляецца на стральбу з пісталета, вінтоўкі, стральбу з вінтоўкі па рухомай мішэні. Спаборніцтвы праводзяцца на дыстанцыях 10, 25, 50, 100 і 300 метраў. Кулявая стральба ўваходзіць у біятлон (з малакалібернай вінтоўкі), марское мнагабор’е. Стральба з пісталета ўваходзіць у пяцібор’е і ваенна-прыкладныя мнагабор’і.

Першыя спаборніцтвы па стральбе з вінтоўкі адбыліся ў 1824 годзе ў Швейцарыі. У праграму Алімпійскіх гульняў уваходзяць з 1896 года. Чэмпіянаты свету праводзяцца з 1897 года. Чэмпіянаты Беларусі праводзяцца з 1924 года.

## Беларускія спартсмены 
* Ігар Міхайлавіч Басінскі
* Ламара Барысаўна Бейдзіна
* Аляксандр Васільевіч Газаў
* Сяргей Анатольевіч Мартынаў
* Лаліта Вадзімаўна Яўглеўская

## Літаратура 
* 

Катэгорыя:Стралковы спорт
Катэгорыя:Летнія алімпійскія віды спорту
Катэгорыя:Пісталеты
Стральцы (Мастоўскі раён)

**Стральцы́** (, ) — аграгарадок у Мастоўскім раёне Гродзенскай вобласці Беларусі. Уваходзіць у склад Лунненскага сельсавета.

## Геаграфія 
Знаходзіцца за 30 кіламетраў на паўночны захад ад горада Масты, за 37 кіламетраў ад Гродна, за 20 кіламетраў ад чыгуначнай станцыі Скідзель.

Да 26 лютага 2013 года Стральцы ўваходзілі ў склад Глядавіцкага сельсавета.

## Насельніцтва 
* 2001 год — 310 жыхароў, 119 двароў.
* 2009 год — 330 жыхароў.

## Інфраструктура 
* Базавая школа
* Дом культуры
* Бібліятэка
* Аддзяленне сувязі

## Памятныя мясціны 
* Брацкая магіла савецкіх воінаў
* Помнік землякам, якія загінулі ў Вялікую Айчынную вайну

## Вядомыя асобы 
* Аўгіння Трафімаўна Кавалюк (1934—2007) — беларуская паэтэса.

## Літаратура 
* 

## Спасылкі 
Катэгорыя:Лунненскі сельсавет
Катэгорыя:Населеныя пункты Мастоўскага раёна
Стокпарт

**Сто́кпарт** () — буйны горад у графстве Вялікі Манчэстэр, Англія. Размешчаны ў 9,8 км на поўдзень ад Манчэстэра. Насельніцтва - 136.082 чалавек. Цэнтр вытворчасці капелюшоў.

## Геаграфія 
Стокпарт размешчаны на 253 км на поўнач ад Лондана, на рацэ Мерсі. Стаіць на ўзгорыстай мясцовасці.

## Гарады-пабрацімы 
## Гл. таксама 
* Катастрофа Canadair C-4 у Стокпарце
* Атручванні ў шпіталі Стэпінг-Хіл (2011)

## Літаратура 
* 

## Спасылкі 
Стокпарт
Мінск (камп’ютар)

**«Мінск»** — сямейства савецкіх лічбавых ЭВМ, прызначаных для ўжывання ў вышэйшай адукацыі і навуцы.

Распрацоўваліся і вырабляліся, як вынікае з назвы, у г. Мінск, з 1959 па 1975 гг. Вытворчасць вялася на Мінскім заводзе ЭВМ імя Арджанікідзэ. Таксама быў наладжаны выпуск у Гомелі і Брэсце.

Канструктарскае бюро і завод былі створаны адначасова (у канцы 50-х гг.) і працавалі побач — гэтым тлумачыцца і якасць машын, і рэкордна кароткі тэрмін іх запуску ў вытворчасць.

## Мадэлі і мадыфікацыі 
### Мінск-1 
: На лямпавай аснове. Сістэма каманд — двухадрасная. Даўжыня слова — 31 біт. АЗП на ферытавых сардэчніках, аб'ёмам 1024 словы. Хуткадзейнасць — 3000 ап/с. Выраблялася з 1960 года, да канца 1964 года, усяго выраблена 220 машын. Галоўны канструктар — Г.&nbsp;П.&nbsp;Лапата.

; «Мінск-11», «Мінск-12», «Мінск-14», «Мінск-16»
: Спецыялізаваныя мадыфікацыі «Мінск-1». Выраблена машын: «Мінск-11» — 11, «Мінск-12» — 5, «Мінск-14» — 36, «Мінск-16» — 1 машына.

### Мінск-2 
: Транзістарная і дыёдна-трансфарматарная патэнцыйна-імпульсная логіка. Галоўны канструктар — В.&nbsp;У.&nbsp;Пржыялкоўскі. Сістэма каманд — двухадрасная, 100 каманд. Даўжыня слова — 37 разрадаў. У машынным слове змяшчаўся знак ліку і 12 васмярковых ці 9 дзесятковых разрадаў, альбо лік з плаваючай коскай, альбо 6 літарна-лічбавых сімвалаў у тэлеграфным кодзе МТК-2. Канструкцыя збудавана на аснове зменных модуляў (ячэек) на транзістарах П-16А, усяго ўжывалася 7500 транзістараў і 18000 дыёдаў на 1286 ячэйках. Тактавая частата — 250 кГц. Займаная плошча поўнага камплекта абсталявання — 40 кв.м. Спажываная магутнасць — не болей за 4 кВт. Выраблялася з 1963 года, да канца 1964 года, усяго выраблена 118 машын, не ўлічваючы мадыфікацыі.

; «Мінск-22», «Мінск-22М»
: Мадыфікацыя «Мінск-2». Пашыраны магчымасці па далучэнні знешніх прылад. Усяго было выраблена 734 машыны.

; «Мінск-23»
: Мадыфікацыя «Мінск-2». Выраблена 28 машын. Галоўны канструктар — У.&nbsp;В.&nbsp;Пржыялкоўскі. Некаторыя ідэі распрацоўкі былі ўзяты ад IBM 1401. Прызначаліся для апрацоўкі даных, планава-эканамічных задач, апрацоўкі статыстыкі.

### Мінск-32 
: Выраблялася з 1968 года па 1975 год. Усяго было выраблена каля 3000 машын. Самая масавая ЭВМ другога пакалення ў СССР. Галоўны канструктар — В.&nbsp;У.&nbsp;Пржыялкоўскі.

## Літаратура і публікацыі 
* *Пржиялковский В. В.* Конструкция и эксплуатационные характеристики вычислительной машины «Минск-2». — М., Статистика, 1964.
* *Марголин М. С., Надененко В. К., Смирнов Г. Д.* Электронная вычислительная машина «Минск-22». — Минск, Высшая школа, 1967.
* *Марголин М. C., Скоромник М. Г., Столяров Г. К., Чупригина Л. Г.* Принципы работы ЭВМ «Минск-22». — М., Статистика, 1970.
* *Пржиялковский В. В., Смирнов Г. Д., Пыхтин В. Я.* Электронная вычислительная машина «Минск-32». — М., Статистика, 1972.

## Спасылкі 
* 

* 
* Фотография Минск-2 из фотоархива РИАН

Катэгорыя:Гісторыя камп’ютарнай тэхнікі
Катэгорыя:Аб’екты, названыя ў гонар Мінска
Катэгорыя:НДІЭВМ